A Magyar Királyi Ornithologiai Központ tisztikara 

 benső .fájdalommal jelenti, hogy 



HERMAN OTTÓ 



az Intézet megteremtője, tisztikarának atyai jóságú vezére, 

 a magyar kultúrának félszázadon át munkás oszlopa, az 

 Ornithologiai Központnak két évtizeden át volt igazgatója, 

 életének 80. évében, rövid szenvedés után f. hó 27-én 

 reggel J'/z órakor csendesen elhunyt. 



Mi, a kik legközelebb állottunk Hozzá, nemcsak a 

 világhirü magyar természettudóst, ethnographust és hazafit, 

 de a páratlanul melegszivü férfit is siratjuk sirba szállott 

 vezérünkben. 



Utolsó útjára a kerepesi-temctö halottasházából f. hó 

 29-én, kedden délután 3 órakor kísérjük. 



Munkáját folytatjuk, emlékét kegyelettel őrizzük. 

 Budapesten, 1914 deczember 27-én. 



